2021 m. \_\_\_\_\_\_\_\_\_\_\_\_\_\_ d.

Bendradarbiavimo, organizuojant visuomenės

sveikatos priežiūrą ugdymo įstaigose,

sutarties Nr. \_\_\_\_\_\_\_\_\_\_

3 priedas

**SUSITARIMAS**

**DĖL BENDRADARBIAVIMO, ORGANIZUOJANT VISUOMENĖS SVEIKATOS PRIEŽIŪRĄ UGDYMO ĮSTAIGOJE, KAI PRISKIRTAS FUNKCIJAS ATLIEKA MOBILI KOMANDA**

**Biudžetinė įstaiga Vilniaus miesto savivaldybės visuomenės sveikatos biuras** (toliau – Biuras), juridinio asmens kodas 301850606, kurio buveinė yra Polocko g. 12-2, Vilniuje, atstovaujamas direktorės Guodos Ropaitės-Beigės, veikiančios pagal įstaigos nuostatus, ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(nurodyti ikimokyklinio ugdymo, bendrojo ugdymo ar profesinio mokymo įstaigos pavadinimą)* (toliau – Ugdymo įstaiga), juridinio asmens kodas \_\_\_\_\_\_\_\_\_\_\_\_\_, kurios buveinė yra \_\_\_\_\_\_\_\_\_\_\_\_\_\_\_\_\_\_\_\_\_\_\_, Vilniuje,atstovaujama \_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(nurodyti atstovo pareigas, vardą, pavardę)*, veikiančio(-ios) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(nurodyti atstovavimo pagrindą)*, (toliau kiekviena atskirai vadinama Šalimi, o abi šalys kartu – Šalimis),

atsižvelgdamos į Bendradarbiavimo, organizuojant visuomenės sveikatos priežiūrą ugdymo įstaigoje, sutarties, kurios forma patvirtinta Vilniaus miesto savivaldybės tarybos 2019 m. gruodžio 18 d. sprendimu Nr. 1-337 „Dėl bendradarbiavimo, organizuojant visuomenės sveikatos priežiūrą ugdymo įstaigoje, sutarties formos patvirtinimo“ (toliau – Sutartis), 7 punktą, kuriame numatyta galimybė susitarti dėl kitokios formos visuomenės sveikatos priežiūros vykdymo, sudarė šį susitarimą (toliau – Susitarimas):

* 1. Visuomenės sveikatos priežiūrą Ugdymo įstaigoje vykdo Biuras, pagal galimybes skirdamas Ugdymo įstaigai visuomenės sveikatos priežiūros specialistą. Kai Ugdymo įstaigoje nėra visuomenės sveikatos priežiūros specialisto ir (ar) Biuras neturi galimybių Ugdymo įstaigai paskirti šį specialistą, Šalys susitaria, kad numatytas visuomenės sveikatos priežiūros funkcijas Ugdymo įstaigoje atlieka Biuro mobilių visuomenės sveikatos priežiūros specialistų komanda (toliau – Mobili komanda).
  2. Mobili komanda paslaugas teikia pagal Ugdymo įstaigos raštu (elektroniniu paštu) išreikštą poreikį ir atsižvelgdama į Biuro galimybes. Mobili komanda priskirtas funkcijas Ugdymo įstaigoje vykdo iki tol, kol bus paskirtas visuomenės sveikatos priežiūros specialistas.
  3. Mobilios komandos nariai darbo santykiais yra susiję su Biuru ir darbo funkcijas vykdo pagal Biuro direktoriaus įsakymu patvirtintus pareigybių aprašymus.
  4. Šalys susitaria, kad Mobilią komandą sudaro šie specialistai: koordinatorius, fizinio aktyvumo specialistas, psichinės sveikatos specialistas, mitybos specialistas, burnos higienos specialistas. Mobilios komandos koordinatorius, kuris yra įgijęs formalią visuomenės sveikatos specialisto profesinę kvalifikaciją, organizuoja ir koordinuoja Mobilios komandos veiklą.
  5. Mobili komanda pagal poreikį ir galimybes Ugdymo įstaigoje vykdo visuomenės sveikatos priežiūros funkcijas, vadovaudamasi Lietuvos Respublikos visuomenės sveikatos priežiūros įstatymu, Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl visuomenės sveikatos priežiūros organizavimo mokykloje tvarkos aprašo patvirtinimo“, patvirtintu Visuomenės sveikatos priežiūros organizavimo mokykloje tvarkos aprašu (toliau – Aprašas) ir kitais teisės aktais.
  6. Organizuodama visuomenės sveikatos priežiūrą Ugdymo įstaigoje Mobili komanda įgyvendina visuomenės sveikatos priežiūros funkcijas, numatytas Apraše ir kituose teisės aktuose.
  7. Mobili komanda ar Mobilios komandos narys, atvykęs į Ugdymo įstaigą, vykdo visuomenės sveikatos priežiūros funkcijas numatytas Apraše, *išskyrus*:

7.1. atsižvelgdamas į Ugdymo įstaigos, savivaldybės bei šalies visuomenės sveikatos priežiūros poreikius ir prioritetus, kartu su Ugdymo įstaigos bendruomene, kiekvienais metais rengia visuomenės sveikatos priežiūros veiklos planą ir, suderinęs jį su Biuro direktoriumi, jį vykdo bei pateikia Ugdymo įstaigos vadovui;

7.2. padeda Ugdymo įstaigai įgyvendinti asmens sveikatos priežiūros specialistų rekomendacijas mokiniams, sergantiems lėtinėmis neinfekcinėmis ligomis (ugdo mokinio, sergančio lėtine neinfekcine liga gebėjimą saugoti sveikatą, prisitaikyti prie aplinkos sąlygų, apsisaugoti nuo ligos komplikacijų, atpažinti sveikatos būklės pablogėjimą ir gebėjimą savarankiškai, su šeimos ar kitų specialistų pagalba, vykdyti gydytojo paskirtą gydymą);

7.3. su bent vienu mokinio, pradėjusio lankyti Ugdymo įstaigą ir ugdomo pagal ikimokyklinio, priešmokyklinio ir pradinio ugdymo programas, tėvu (globėju, rūpintoju) aptaria mokinio sveikatos stiprinimo ir saugos poreikį, o kitų mokinių – pagal poreikį;

7.4. ne rečiau kaip vieną kartą per metus teikia siūlymus Ugdymo įstaigos administracijai dėl mokinių sveikatos stiprinimo ir Ugdymo įstaigos aplinkos sveikatinimo priemonių įtraukimo į Ugdymo įstaigos strateginius veiklos planus.

* 1. Mobilios komandos paslaugų poreikį bei atvykimo į Ugdymo įstaigą datą ir konkretų laiką Šalys iš anksto suderina elektroninėmis ryšio priemonėmis (pavyzdžiui, elektroniniu paštu) su priskirtu konkrečiu koordinatoriumi. Mobilios komandos darbo trukmė Ugdymo įstaigoje priklauso nuo Ugdymo įstaigos mokinių skaičiaus ir negali viršyti Ugdymo įstaigai pagal Biuro teisės aktus nustatyto visuomenės sveikatos specialisto etatinio darbo krūvio, nebent Šalys susitartų kitaip.
  2. Apie Mobilios komandos sudėtį, priskirtą koordinatorių Ugdymo įstaiga yra informuojama atskiru Biuro pranešimu (pavyzdžiui, elektroniniu laišku, raštu ar žodžiu), nurodant atsakingų darbuotojų kontaktinius duomenis.
  3. Ugdymo įstaiga, esant galimybei, paskiria patalpas atvykusios Mobilios komandos ar nario veiklai bei funkcijoms vykdyti; taip pat, esant galimybei, užtikrina sąlygas Ugdymo įstaigoje saugiai palikti Mobilios komandos naudojamas darbo priemones bei inventorių.
  4. Šalys susitaria bendradarbiauti vykdydamos vaikų / mokinių sveikatos stebėseną, tyrimus, apklausas, įgyvendindamos įvairius sveikatinimo projektus, programas ar kitas visuomenės sveikatos priežiūros veiklas, taip pat keistis reikalinga informacija, organizuoti bendrus pasitarimus, atsižvelgti į raštu pateiktas pastabas, dalytis gerąja sveikatos stiprinimo praktika, laikytis konfidencialumo ir asmens duomenų apsaugos principų.
  5. Biuras įsipareigoja:
  6. pagal poreikį ir galimybes organizuoti visuomenės sveikatos priežiūros įgyvendinimą Ugdymo įstaigoje, priskiriant Mobilią komandą;
  7. raštu ir (ar) žodžiu informuoti apie Ugdymo įstaigai priskirtą Mobilią komandą, jos sudėtį, atsakingą koordinatorių;

12.3. supažindinti Mobilią komandą su Susitarime numatytomis visuomenės sveikatos priežiūros organizavimo sąlygomis ir nustatytomis funkcijomis, suteikti darbui būtinas priemones;

12.4. užtikrinti, kad Mobiliai komandai Ugdymo įstaigoje vykdant visuomenės sveikatos priežiūrą, būtų laikomasi Ugdymo įstaigos vidaus taisyklių, saugos darbe, priešgaisrinės saugos, aplinkos apsaugos bei kitų teisės aktų nustatytų reikalavimų.

1. Ugdymo įstaiga įsipareigoja:

13.1. bendradarbiauti su Biuru ir Mobilia komanda bei Mobilios komandos koordinatoriumi, organizuojant visuomenės sveikatos priežiūrą Ugdymo įstaigoje;

13.2. užtikrinti dokumentų bei informacijos, reikalingos sveikatos priežiūros funkcijoms vykdyti, pateikimą;

13.3. esant galimybei, paskirti Mobilios komandos veiklai vykdyti reikalingą patalpą / sveikatos kabinetą;

13.4. informuoti Biurą apie atvejus, jei Biuro paskirta Mobili komanda netinkamai vykdo teisės aktuose nustatytas bei šiame Susitarime apibrėžtas visuomenės sveikatos priežiūros funkcijas;

13.5. pateikti visuomenės sveikatos priežiūros paslaugų poreikį ir iš anksto su Mobilia komanda suderinti jų įgyvendinimo galimybes bei vykdymo laiką.

14. Šis Susitarimas yra neatskiriama Sutarties dalis.

15. Šalių santykiams, neaptartiems šiame Susitarime, yra taikomos bendrosios Sutarties nuostatos.

|  |  |
| --- | --- |
| **Vilniaus miesto savivaldybės visuomenės sveikatos biuras** | *(Nurodyti Ugdymo įstaigos pavadinimą)* |
| Kodas 301850606  Polocko g. 12-2, Vilnius  Telefonas / faksas (8 5) 271 1244  El. paštas info@vvsb.lt | Kodas  Adresas  Telefonas / faksas  El. paštas |
| Direktorė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Guoda Ropaitė-Beigė | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (*Parašas*)  *(Nurodyti atstovaujančio asmens pareigas, vardą, pavardę)* |

|  |  |
| --- | --- |
|  |  |
|  |  |
|  |  |